**Xorazm viloyat adliya boshqarmasiga 2024-yilning 9-oyi davomida jismoniy va yuridik shaxslardan kelib tushgan murojaatlar bo‘yicha tahliliy**

**M A L U M O T**

Xorazm viloyat adliya boshqarmasiga 2024-yilning 9-oyi davomida jismoniy va yuridik shaxslardan kelib tushgan murojaatlar tahlil qilinganda quyidagilar aniqlandi.

**I. Boshqarmaga kelib tushgan murojaatlarni *(yozma, ishonch telefoni, sayyor qabul va virtual)* ko‘rib chiqish natijalari bo‘yicha:**

Jumladan, Xorazm viloyat adliya boshqarmasiga 2024-yilning 9-oyi davomida **jami 1569 ta** *(shundan hisobot davri boshidan qoldiq bo‘lib o‘tgan murojaatlar soni* ***15 ta****),* shundan **350 tasi** inson huquqlarini himoya qilishga oid, **277 tasi** huquqni qo‘llash amaliyotini o‘rganish va metodik ta’minlashga oid,   
**474 tasi** davlat xizmatlari va FHDY xizmatlarini ko‘rsatish oid, **281 tasi** notariat, advokatura va huquqiy xizmat ko‘rsatish va yuridik xizmatlar faoliyatiga oid,   
**23 tasi** nodavlat notijorat tashkilotlari faoliyatiga oid, boshqa sohalar bo‘yicha   
**164 ta** murojaatlar kelib tushdi.

Kelib tushgan murojaatlarning **1185 tasi** hal etildi, **307 tasi** tegishliligi bo‘yicha ko‘rib chiqish uchun yuborildi, **15 tasi** ko‘rmasdan qoldirilgan, **62 tasi** hozirda ko‘rib chiqilmoqda.

Diagramma 1. Kelib tushgan murojaatlarning sohalar kesimida tahlili.

Kelib tushgan murojaatlarning **1185 tasi** (**75 %**, *umumiy kelib tushgan murojaatlar sonidan*) hal etilib, shundan **661 tasi** murojaat ***(42 %*** *kelib tushgan murojaatlar sonidan)* qanoatlantirildi, **524 tasiga *(33 %)*** huquqiy tushuntirish berildi, **15 tasi** ko‘rmasdan qoldirilgan, **307 ta** murojaat (**19 %**, *umumiy kelib tushgan murojaatlar sonidan*) tegishliligi bo‘yicha ko‘rib chiqish uchun yuborildi. **62 tasi** hozirda ko‘rib chiqilmoqda.

Qanoatlantirilgan murojaatlar asosida turli idoralarga **42 ta** taqdimnoma, sudlarga **24 ta** da’vo arizalari kiritildi.

Qo‘llanilgan ta’sir choralari natijasida **12 mlrd** **908 mln** **657 ming so‘mlik** pul mablag‘lari undirildi. Shuningdek, **11 nafar** shaxs intizomiy javobgarlikka tortildi.

Kelib tushgan murojaatlarni **38 tasini** ko‘rib chiqishda mutaxassislar jalb qilindi, shuningdek **20 ta** murojaatlar joyiga chiqib o‘rganildi.

**II. Boshqarma rahbariyati tomonidan o‘tkazilgan shaxsiy va sayyor qabullarda kelib tushgan murojaatlarni ko‘rib chiqish natijalari bo‘yicha:**

Boshqarma rahbariyati tomonidan tasdiqlangan jismoniy va yuridik shaxslarning vakillarini qabul qilish jadvallariga asosan o‘tkazilgan sayyor va shaxsiy qabullarda jismoniy va yuridik shaxslarning vakillaridan jami **99 ta** murojaatlar kelib tushgan shundan inson huquqlarini himoya qilish sohasiga oid   
**25 ta,** ijtimoiy-iqtisodiy sohalarga oid **47 ta,** notariat, advokatura va huquqiy xizmat ko‘rsatishga va yuridik xizmat faoliyatiga oid **12 ta** va davlat xizmatlarini ko‘rsatishga оид **12 та** va boshqa sohalar oid **3 ta** murojaatlar kelib tushdi.

Ushbu murojaatlar boshqarmaning tegishli tarkibiy bo‘limlari tomonidan o‘rganib chiqilib, **62 tasi** (*62 %*)hal etildi, hal etilgan murojaatlarning **35 tasi**   
*(35 %)* qanoatlantirildi, **27 tasiga** (27 %) huquqiy tushuntirish berildi, **21 tasi***(21 %* *umumiy kelib tushgan murojaatlar sonidan*)tegishliligi bo‘yicha ko‘rib chiqish uchun boshqa tashkilotlarga yuborilgan, **3 tasi** ko‘rmasdan qoldirilgan va **13 tasi** hozirda ko‘rib chiqilmoqda.

**III. O‘zbekiston Respublikasi Prezidentining virtual va xalq qabulxonasi orqali kelib tushgan murojaatlarni ko‘rib chiqish natijalari bo‘yicha:**

Xorazm viloyat adliya boshqarmasiga 2024-yilning 9-ойи davomida O‘zbekiston Respublikasi Prezidentining virtual va xalq qabulxonalari orqali **jami 582 ta** murojaatlar kelib tushdi.

Kelib tushgan murojaatlarning **486 tasi** *(84* ***%****)* xal etildi, **54 tasi** *(9* ***%****)* tegishliligi bo‘yicha ko‘rib chiqish uchun boshqa tashkilotlarga yuborildi, **6 tasi** ko‘rmasdan qoldirilgan, **36 tasi** *(6* ***%****)* hozirgi vaqtda ko‘rib chiqilmoqda.

Hal etilgan murojaatlarning **278 tasi** *(48* ***%****)* qanoatlantirildi, **208 tasiga**   
*(36* ***%****)* huquqiy tushuntirish berildi.

Diagramma 3. Virtual va xalq qabulxonalari orqali kelib tushgan murojaatlarning xal etilganlik natijalari tahlili.

**1. Inson huquqlarini himoya qilish sohasida.**

Inson huquqlarini himoya qilish sohasiga oid jami **350 ta** murojaat kelib tushdi.

Murojaatlarning **172 tasi** *(49* ***%****)* hal etilib, shundan **120 tasi** (34 **%**) qanoatlantirildi, **52 tasiga** *(15* ***%****)* huquqiy tushuntirish berildi, **144 tasi** *(41****%****)* tegishliligi bo‘yicha ko‘rib chiqish uchun adliya bo‘limlari hamda boshqa vakolatli tashkilotlarga yuborildi, **7 tasi** ko‘rmasdan qoldiridgan, **27 tasi** hozirgi vaqtda ko‘rib chiqilmoqda.

Qanoatlantirilgan murojaatlar asosida turli idoralarga **10 ta** taqdimnoma, sudlarga **11 ta** da’vo arizalari kiritildi.

Qo‘llanilgan ta’sir choralari natijasida **5 mlrd** **65 mln** **478 ming so‘mlik** pul mablag‘lari undirildi.

Kelib tushgan shikoyatlarning quyidagi yo‘nalishlarda ularning ko‘pligini ko‘rsatadi:

- mehnat nizolari yuzasidan 34 ta;

- prokuratura organlari faoliyatiga oid 7 ta;

- ijtimoiy himoyaga doir qonun hujjatlari yuzasidan 15 ta;

- ta’lim va yerga doir qonun hujjatlari yuzasidan 7 ta

- soliq sohasiga oid qonun hujjatlari yuzasidan 3 ta;

- uy-joy va kommunal to‘lovlar yuzasidanga doir 5 ta

- boshqa masalalar yuzasidan 8 ta.

**Diagramma 4. Inson huquqlarini himoya qilish sohasida eng ko‘p kelib tushgan murojaatlarning sohalar kesimida tahlili.**

**2. Ijtimoiy-iqtisodiy sohada huquqni qo‘llash amaliyoti ohasida**.

Ijtimoiy-iqtisodiy sohada huquqni qo‘llash amaliyotini sohasida jami **277 ta** murojaat kelib tushgan. Mazkur murojaatlarning **166 tasi** (59 **%**) hal etildi, shundan **109 tasi** (39 **%**) qanoatlantirildi, **57 tasiga** **(20 %)** huquqiy tushuntirish berilgan.

Kelib tushgan murojaatlarning **104 tasi** (37 **%**) tegishliligi bo‘yicha ko‘rib chiqish uchun adliya bo‘limlari hamda boshqa vakolatli tashkilotlarga yuborildi, **2 tasi** ko‘rmasdan qoldirilgan, **5 ta** murojaat qoldiq bo‘lib o‘tgan.

Qanoatlantirilgan murojaatlar asosida turli idoralarga **6 ta** taqdimnoma, sudlarga   
**13 ta** da’vo arizalari kiritildi.

Qo‘llanilgan ta’sir choralari natijasida **7 mlrd** **837 mln** **500** **so‘mlik** pul mablag‘lari undirildi.

Kelib tushgan shikoyatlarning quyidagi yo‘nalishlarda ularning ko‘pligini ko‘rsatadi:

- uy-joyga doir qonunlar yuzasidan 40 ta

- kommunal to‘lovlar yuzasidan 6 ta;

- soliq soxasiga oid 25 ta;

- yerga doir qonun hujjatlari yuzasidan 15 ta;

- davlat xizmatlarini ko‘rsatish sohasida 7 ta

- prokuratura ва суд organlari faoliyatiga doir 13 ta;

- ichki ishlar organlari faoliyatiga doir 3 ta

- boshqa masalalar yuzasidan 44 ta.

**Diagramma 5. Ijtimoiy-iqtisodiy sohada huquqni qo‘llash amaliyoti sohasida.**

**IV. Tuman (shahar) adliya bo‘limlari tomonidan murojaatlarni ko‘rib chiqilishi va hal etilishiga etibor qaratadigan bo‘lsak, quyidagicha natijalarga erishilganligi kuzatiladi:**

**1. Shikoyatlarning ko‘rib chiqilishi bo‘yicha:**

2024-yilning 9-ойи davomida jami **1252 ta** *(shundan hisobot davri boshidan qoldiq bo‘lib o‘tgan murojaatlar soni* ***18 ta****),* shikoyat kelib tushgan. Ushbu shikoyatlardan **1126 tasi** (89 **%**) xal etilib, shundan **836 tasi** (66 **%**) qanoatlantirildi, **290 tasiga** (23 **%**) huquqiy tushuntirish berilgan.

Kelib tushgan shikoyatlarning **75 tasi** (5 **%**) taalluqligi bo‘yicha belgilangan tartibda ko‘rib chiqish uchun boshqa idoralarga yuborildi, **7 tasi** ko‘rmasdan qoldirilgan, **62 tasi** hozirda ko‘rib chiqish jarayonida.

Kelib tushgan shikoyatlarning quyidagi yo‘nalishlarda ularning ko‘pligini ko‘rsatadi:

**Shikoyatlarning eng ko‘p kelib tushgan xususiyati bo‘yicha:**

- mehnat nizolari yuzasidan **256 ta** (193 tasi oylik ish haqi olish masalasida);

- ijtimoiy himoyaga oid qonun hujjatlari yuzasidan **84 ta**;

- uy-joy masalasida **39** **ta**;

- kommunal to‘lovlar yuzasidan **15 ta,**

- soliq sohasiga oid qonun hujjatlari yuzasidan **65 ta**;

- yerga doir masalalar bo‘yicha **87 ta**;

- Davlat xizmatlarini ko‘rsatish sohasida 14 ta

- boshqa masalalar bo‘yicha **668 tani** tashkil etmoqda.

**2. Arizalarning ko‘rib chiqilishi bo‘yicha:**

2024-yining 9-ойи davomida jami **1847 ta** *(shundan hisobot davri boshidan qoldiq bo‘lib o‘tgan murojaatlar soni* ***9 ta****),* ariza kelib tushgan. Mazkur arizalarning **1357 tasi** (73 **%**) xal etilib, shundan **1050 tasi** (57 **%**) qanoatlantirilgan, **307 tasiga** (16 **%**) huquqiy tushuntirish berilgan, **86 tasi** (4 **%**) taalluqligi bo‘yicha boshqa tashkilotlarga yuborilgan, **4 таси** кўрмасдан қолдирилган, **409 tasi** ko‘rib chiqish jarayonida.

**Arizalarning xususiyati bo‘yicha:**

qonun hujjatlariga tushuntirish berish yuzasidan 669 ta;

boshqa masalalarda 1178 ta arizalar kelib tushgan.

Kelib tushgan murojaatlarni tahlil qilish jarayonida ayrim sohalar bo‘yicha kelib tushgan murojaatlarni boshqalariga nisbatan ko‘pligi kuzatildi.

Masalan, birgina tuman (shahar) adliya bo‘limlarining o‘ziga qonun hujjatlari yuzasidan huquqiy tushuntirish va ma’lumotlar berishni so‘rab **669 nafar fuqaro** ariza bilan murojat qilgan. Bundan xulosa qilish mumkinki, mazkur sohaga oid murojaatlar eng ko‘p kelib tushgan hududlarda huquqiy savodxonlikni oshirish maqsadida huquqiy targ‘ibot tadbirlarini tashkil qilish va jadallashtirishga ehtiyoj katta.

Shuningdek, mehnat nizolari bo‘yicha **256 ta** shikoyat kelib tushgan bo‘lib, shundan **193 tasi** oylik ish haqi masalasidagi shikoyatlardir. Bundan ko‘rish mumkinki, ayrim tashkilot va idoralarda xodimlar mehnatiga qonunda belgilangan tartibda haq to‘lash ishlari yetarli darajada olib borilmayapti. Ish beruvchilar o‘z xodimlariga oylik ish haqlarini vaqtida to‘liq to‘lab berilishini ta’minlay olmay amaldagi mehnat qonunchiligini buzib kelishmoqda. Vaholanki, O‘zbekiston Respublikasining Mehnat kodeksida har bir ish beruvchi o‘zining joriy moliyaviy holatidan qat’iy nazar o‘z xodimlariga ularning mehatlari uchun belgilangan tartib va muddatlarda haq to‘lashga majburligi belgilab qo‘yilgan.

Yuqoridagilardan kelib chiqib, jismoniy va yuridik shaxslarning huquq va erkinliklarini himoya qilish hamda murojaatlarni to‘liq va o‘z vaqtida sifatli ko‘rib chiqilishi yuzasidan **quyidagi takliflar bildiriladi**:

**1.** Murojaatlarni har tomonlama va ob’ektiv ko‘rib chiqilishiga alohida e’tibor qaratish, murojaatlarni ko‘rib chiqish va mualliflarga asoslantirilgan javoblar berilishi ustidan nazorat o‘rnatish;

**2.** Murojaatlarni ko‘rib chiqishda O‘zbekiston Respublikasining amaldagi qonun hujjatlari talablariga qat’iy rioya qilib borish;

**3.** Murojaatlar eng ko‘p kelib tushayotgan sohalar bo‘yicha alohida ishlarni amalga oshirish, jumladan tegishli hududlarda murojaatda keltirilayotgan masalalar bo‘yicha so‘rovnomalar o‘tkazish va huquqiy monitoring ishlarini doimiy olib borish;

**4**. Qo‘yidagi hujjatlarni har bir xodim tomonidan puxta va har tomonlama o‘rganilishini ta’minlash:

- O‘zbekiston Respublikasi Konstitutsiyasi;

- “Jismoniy va yuridik shaxslarning murojaatlari to‘g‘risida”gi O‘zbekiston Respublikasining Qonuni;

O‘zbekiston Respublikasi Prezidentining 2016 yil 28 dekabrdagi PF-4904-son “Jismoniy va yuridik shaxslarning murojaatlari bilan ishlash tizimini tubdan takomillashtirishga doir chora-tadbirlar to‘g‘risida”gi Farmoni;

- Xorazm viloyat adliya boshqarmasining reglamenti;

- “Xorazm viloyat adliya boshqarmasida ish yuritish va hujjatlar ijrosini nazorat qilish to‘g‘risida”gi Yo‘riqnoma;

**5.**Boshqarma bo‘limlari va sohalar bo‘yicha ma’sullar har chorakda shikoyatlar ko‘paygan sohalarni o‘rganib, sabablarini tahlil qilib, muammolarni bartaraf etish yuzasidan rahbariyatga va yuqori turuvchi idoralarga tegishli takliflar kiritish;

**6.** Murojaatlar ko‘p tushayotgan hududlarda sayyor qabullarni tashkil qilish, shuningdek, mazkur hududlardagi idora va tashkilotlarning murojaatlar sohasida faoliyat ko‘rsatuvchi xodimlari ishtirokida huquqiy targ‘ibot tadbirlari tashkil etish;

**7.** Boshqarma va uning tarkibiy bo‘linmalari xodimlari tomonidan qonun hujjatlarini targ‘ibot qilish jarayonida shikoyatlar ko‘paygan sohadagi qonun hujjatlari normalarini targ‘ib qilishga alohida etibor berish. Bunda murojaat ko‘p tushayotgan idorada yoki ommaviy axborot vositalari orqali targ‘ibotni kuchaytirishga alohida e’tibor qaratish;

**Rejalashtirish va nazorat-  
tahlil sho‘basi**